પરંતુ આ પૉઝિટિવ પોઇન્ટ્સની સાથે ફિલ્મમાં નેગેટિવ પોઇન્ટ્સ ખાસ્સા છે. એક તો ફિલ્મ અહીંથી તહીં ભટક્યા કરે છે. ફિલ્મના શરૂઆતના ખાસ્સા સમય સુધી લવ સ્ટોરી જેવો હળવો ટ્રેક જ ચાલ્યા કરે છે અને સાથોસાથ હરીફ બેન્જો પ્લેયર સાથેની દુશ્મનીનો ટ્રેક જ ચાલ્યા કરે છે. તેમાં અન્ડરડૉગની સ્ટોરી અને આ ચારેય પ્લેયર્સનું અગેન્સ્ટ ધ ઑડ્સ આગળ આવવાનો સંઘર્ષ બહાર જ નથી આવતો. બીજો એક સ્થાનિક નેતા અને એના એક બિલ્ડર સાથેની જમીનની બબાલનો સબપ્લોટ પણ છે, જે ફિલ્મમાં મુખ્ય પાત્રો વચ્ચે ટેન્શન તો ઊભું કરે છે, પરંતુ ફિલ્મની મ્યુઝિકની મુખ્ય સ્ટોરીને તદ્દન ફંટાવીને કોઇક જુદા જ ટ્રેક પર લઈ જાય છે. વળી, શરૂઆતમાં અને વચ્ચે પણ વણજોઇતાં એટલાં બધાં ગીતો ઠૂંસવામાં આવ્યા છે કે આપણે જોતાં જોતાં હાંફી જઇએ. બેન્જો પ્લેયર્સને એક્ઝેક્ટ્લી સોંગ કમ્પોઝ કરવાનાં છે કે કોઈ ફેસ્ટિવલમાં પરફોર્મ કરવાનું છે કે પછી માત્ર રખડી ખાવાનું છે એ જ સમજાતું નથી.